钦定古今图书集成/明伦汇编/氏族典/第177卷 > 田重进
## 钦定古今图书集成/明伦汇编/氏族典/第177卷 > 田重进

按《宋史田重进传》：“重进，幽州人，形质奇伟，有武力。周
显德中，应募为卒，隶太祖麾下，从征契丹，至陈桥，还，
迁御马军使，积功至瀼州刺史。太平兴国四年，从征
太原还，录功擢为天德军节度使。六年，改侍卫步军
指挥使。八年，改领静难军节度使。雍熙四年，改彰信
军节度。淳化三年，改真定尹、成德军节度。未几，移京”
兆尹、永兴军节度。五年，改知延州，复还镇。至道三年
卒，年六十九，赠侍中。